I 1978 kom Saab 900, som var basert på 99, men hadde lengre front og bakpart for å være mer kollisjonssikker. Produksjonen av Saab 99 fortsatte frem til 1984, da den ble erstattet av Saab 90, som ble produsert i årene 1985-87. Saab 90 hadde front fra Saab 99 og bakpart fra sedanmodellen av Saab 900. Saab 90 ble kun levert med forgassermotor og uten katalysator. Saab ønsket ikke å videreutvikle modellen og produksjonen ble lagt ned i 1988 på grunn av nye utslippskrav.